Olajide Olatunji

KSI užregistravo savo pagrindinę Youtube paskyrą 2009 m. ir pradėjo kurti komentavimo stiliaus FIFA kompiuterinio žaidimo vaizdo įrašus. Šio kūrėjo Youtube turinys tapo dar labiau populiarus, kuomet buvo pradėti kurti vaizdo dienoraščiai bei komedijos stiliaus vaizdo įrašai. 2021 m. kovo mėn., tarp dvejų asmeninių Youtube paskyrų, KSI turėjo daugiau nei 34 mln. prenumeratorių ir daugiau nei 8 mlrd. vaizdo įrašų peržiūrų.socialblade.com / KSI

Pirmasis KSI muzikinis albumas „Dissimulation“ Jungtinės Karalystės albumų sąraše pateko į antrąją vietą.officialcharts.com / Dissimulation Antrasis jo studijinis albumas „All Over the Place“ pateko į pirmąją vietą. Į Jungtinės Karalystės singlų Top 40 sąrašą pateko 14 atlikėjo kūrinių, 7 iš jų pateko į Top 10, o 5 iš jų – į Top 5.officialcharts.com / All Over The Place 2016 m. KSI vaidino Britų komedijoje „Laid in America", o 2018 m. jis buvo pagrindinis veikėjas dokumentiniame filme „KSI: Can't Lose“. Šis filmas buvo sukurtas po pirmosios mėgėjiškos bokso kovos su britų Youtube kūrėju Džo Veleriu. Vėliau KSI varžėsi dar dvejose bokso kovose prieš amerikietį, Youtube turinio kūrėją Loganą Paulą, iš kurių antroji dvikova buvo profesionali.

 Asmeninis gyvenimas 
KSI gimė 1993 m. birželio 19 d. Jo tėvas Jide yra iš Ibadano, Nigerijos, o mama Yinka yra iš Islingtono, Londono. KSI užaugo Votforde, Hertfordšyre ir mokėsi Berkhamstedo mokykloje. Ten KSI susipažino su būsimu bendradarbiu ir „Sidemen“ grupės nariu Simonu Minteriu.

Jaunesnysis KSI brolis Dejis taipogi yra Youtube turinio kūrėjas. 2015 m. „Tubular Labs“ įtakingiausių Jungtinės Karalystės Youtube kūrėjų sąraše, KSI atiteko pirmoji vieta, Dejiui antroji.informationng.com / Two Nigerian Brothers, Olajide & Deji Olatunji Top UK’s Most Influential Youtube Creators.; Jo Daniel | Publikuotas 2015 m., spalio mėn. 24 d.

2018 m. lapkričio mėn. pabaigoje, Dejis savo vaizdo įraše atskleidė KSI asmeninės banko sąskaitos išrašus. Po šio įvykio vyresnysis brolis pasmerkė Dejio poelgį ir išreiškė nusivylimą savo tėvais, kurie nesulaikė Dejio prieš paviešinant jo finansinius duomenis. 2019 m. lapkritį KSI atskleidė, kad nesantaika su jaunesniuoju broliu buvo išspręsta. KSI teigė, jog būdami broliais jie nuolatos grumsis ir kadangi jie yra vieši asmenys, jų veiksmai nuolatos bus visuomenės hiperbolizuojami.

KSI yra „Arsenal F.C.“ gerbėjas.

 Youtube kūrėjo karjera 

 2008 - 2013 m. pradžia, FIFA ir prieštaringas vertinimas 

2008 m. KSI sukūrė savo pirmąją Youtube paskyrą pavadinimu „JideJunior“. 2009 m. liepos 24 d. KSI sukūrė iki šiol populiariausią savo Youtube paskyra pavadinimu „KSIOlajideBT“. KSI savo Youtube kūrėjo karjerą pradėjo kurdamas FIFA kompiuterinio žaidimo komentavimo stiliaus vaizdo įrašus. Juos jis kūrė tuo metu dar besimokydamas mokykloje ir gyvendamas savo tėvų namuose Vatforde. Pradėjęs gauti stabilias pajamas iš Youtube už internete talpinamus vaizdo įrašus, vaikinas nusprendė mesti mokyklą, kad galėtų toliau tęsti savo Youtube veiklą. 2014 m. KSI žurnalistams pasakojo, kad prieš metant mokyklą, jis savo mokytojo paklausė, ar būtų verta mesti mokyklą dėl Youtube karjeros. Jo mokytojas pasiteiravo apie KSI pajamas iš Youtube, į ką jaunuolis atsakė uždirbantis 1500 svarų sterlingų per mėn. Tuo metu tai buvo didesnis atlygis, nei pačio mokytojo. Tėvai iš pradžių nebuvo patenkinti sūnaus pasirinkimu mesti mokyklą. Tačiau po kurio laiko tėvai pradėjo rodyti palaikymą, kartu nusifilmuodami keliuose sūnaus vaizdo įrašuose.telegraph.co.uk / Meet the 21-year-old YouTuber who made millions playing video games; Josh Warwick | Publikuotas 2016 m., spalio mėn. 16 d.

Youtube patalpinti vaizdo įrašai pritraukė didžiulius žiūrovų kiekius. 2012 m. „KSIOlajideBT" paskyra turėjo virš 1 mln. prenumeratorių. Tačiau milžiniškas KSI populiarumas neliko be neigiamų atgarsių. Jis buvo smerkiamas už pasikartojantį „smurtininko veido" pokštą, kuris 2012-2013 m. gyvuodavo kūrėjo internetiniuose vaizdo įrašuose. Be to, po 2012 m. vykusio Eurogamer renginio, viešojoje erdvėje atsirado seksualinio priekabiavimo kaltinimai. Buvo teigiama, kad renginio metu KSI galimai priekabiavo prie modelio Brendės Briuver, tačiau pati mergina šį įvykį paneigė. Microsoft dėl šių abejones keliančių atgarsių nusprendė nutraukti ryšius su KSI ir uždraudė jam dalyvauti ateityje vyksiančiuose Eurogamer renginiuose.eurogamer.net / YouTuber KSI dumped by Microsoft after Xbox One launch appearance; Wesley Yin-Poole | Publikuotas 2013 m., lapkričio mėn. 23 d.   KSI vėliau atsprašė dėl savo vaizdo įrašų. Kūrėjas išreiškė norą būti vertinamam ne pagal šį incidentą, o pagal unikalų turinį ir vertę, kurią jis kūrė savo verslo partneriams bei reklamuojamiems prekiniams ženklams.esports-news.co.uk / KSI finally responds to ‘sexual harassment’ claims and Eurogamer ban; Dom Sacco | Publikuotas 2017 m., sausio mėn. 4 d. 

 „Sidemen“ ir nuo 2013 m. populiarėjantis turinys 
2013 m. spalio mėn. KSI pasirašė sutartį su „Maker Studios“ dukterine agentūra „Polaris“. Nuo 2013 m. spalio 19 d. KSI tapo britų Youtube kūrėjų grupės „Sidemen“ nariu. Kūrėjų grupė kuria vaizdo įrašus, kurių turinys susideda iš įvairių iššūkių, parodijų bei komentavimo stiliaus vaizdo įrašų. Grupė taip pat prekiauja „Sidemen“ prekėmis ir atributika.

2016 m. kartu su „Sidemen“ grupe KSI išleido knygą pavadinimu „Sidemen -The Book". Per 3 d. buvo parduota virš 26 tūkst. knygos egzempliorių. Kūrėjų grupės knygai buvo skirta 1-oji vieta populiariausių negrožinės literatūros knygų sąraše.theguardian.com / YouTube stars the Sidemen are frontrunners in race for Christmas books No 1.; Alison Flood | Publikuotas 2016 m., spalio mėn. 26 d.

 Bokso karjera 

 Mėgėjo karjera 

 KSI prieš Džo Velerį 

2017 m. prasidėjo neapykanta tarp KSI ir britų Youtube turinio kūrėjo D. Velerio. Vaikinai viešai nesutarė Twitter platformoje bei vienas kitam skyrė pašiepiančius muzikinius kūrinius. 2018 m. KSI ir D. Veleris paskelbė, kad norėdami išspręsti ginčą, 2018 m. vasario 3 d. surengs mėgėjų bokso turnyrą „Copper Box“ arenoje, Londone. 

Renginio metu, norėdamas pašiepti D. Velerį, KSI paklausė, ar varžovas nėra apsvaigęs nuo vaistų. Vėliau dėl šio pokšto KSI viešai atsiprašė nežinojęs, jog tuo metu D. Veleris sirgo depresija. KSI trečiajame raunde per 1 min. 37 s. kovą laimėjo techniniu nokautu.teneightymagazine.com / KSI Wins Boxing Match Against Joe Weller; LIAM O’DELL | Publikuotas 2018 m., vasario mėn. 3d. Po dvikovos nugalėtojas pripažino D. Velerį už jo ištvermę. Taip pat KSI pagyrė D. Velerį už pastangas didinant žmonių sąmoningumą apie psichinės sveikatos problemas. Iš karto po dvikovos, KSI metė iššūkį Youtube turinio kūrėjui Loganui Paului, jo broliui Jake Paului ir profesionalaus futbolininko karjerą užbaigusiam Rio Ferdinandui. 

 KSI prieš Loganą Paulą I 

2018 m. vasario 24 d. buvo paskelbta, kad KSI varžysis mėgėjų bokso turnyre prieš Loganą Paulą. Dvikova pasibaigė lygiosiomis. Dveji teisėjai kovą įvertino lygiu rezultatu 57:57, o trečiasis teisėjas kovą įvertino KSI naudai 58:57.sportskeeda.com / Who won KSI vs Logan Paul 1 & 2?; Nick Langton | Publikuotas 2021 m., liepos mėn. 21 d. Internetinis dienraštis „The Independent“ renginį pavadino kaip didžiausia „baltųjų apykaklių“ bokso dvikova istorijoje,independent.co.uk / KSI VS LOGAN PAUL: YOUTUBE STARS WEIGH-IN AHEAD OF 'BIGGEST INTERNET EVENT IN HISTORY'; Adam Hamdani | Publikuotas 2018 m., rugpjūčio mėn. 25d.  o žurnalas „Radio Times“  kovą įvardino kaip didžiausiomis mėgėjų bokso rungtynėmis istorijoje.radiotimes.com / KSI v Logan Paul: why are YouTube's biggest stars going to fight in the boxing ring?; Radio Times Staff | Publikuotas 2018 m. Į Mančesterio arenoje vykusį renginį buvo parduota 21 tūkst. dalyvių bilietų, iš kurių renginio organizatoriai uždirbo daugiau nei 2,7 mln. svarų sterlingų (3,5 mln. JAV dolerių) pelno. Dvikovos tiesioginę transliaciją stebėjo daugiau nei  2,25 mln. žiūrovų. 1,05 mln. žiūrovų buvo įsigyję tiesioginės transliacijos bilietus, o daugiau nei 1.2 mln. renginį stebėjo nelegaliai, tiesioginių transliacijų internetinėje platformoje „Twitch“.talksport.com / KSI reveals his fight with Logan Paul sold over 1,000,000 pay-per-view buys, but dismisses excessive earnings reports; Michael Benson | Publikuotas 2018 m., rugpjūčio mėn. 29d. techcrunch.com / Pirated Twitch streams hijack YouTube’s pay-per-view Logan Paul/KSI boxing match; Lucas Matney | Publikuotas 2018 m., rugpjūčio mėn. 26 d.

 Profesionalo karjera 

 KSI prieš Loganą Paulą II 

2019 m. lapkričio 9 d. Eddie Hearnas paskelbė apie KSI ir L. Paulo revanšą, kuris vyko Staples Center arenoje, Los Andžele. Ši dvikova, skirtingai nei pirmoji, buvo profesionali kova, kurios metu kovotojai varžėsi be apsauginių galvos apdangalų. Dalis žurnalistų kritikavo kovotojus, abejodami šių varžovų gebėjimo profesionaliai kovoti ir teigdami, kad kovotojai šias varžybas surengė tik dėl pinigų. A. Fosteris, Kalifornijos valstijos atletikos komisijos, kovą patvirtinusios institucijos vykdomasis direktorius viešojoje erdvėje užtarė Youtube atstovų gebėjimą kovoti profesionaliai. Ši bokso dvikova buvo KSI ir L. Paulo profesionalių sportininkų debiutas.

"The New York Times" žurnalistas Kevinas Dreiperis pagyrė varžovų bei reginio organizatorių pastangas pritraukti naują auditoriją į jo manymu slopstančio populiarumo sportą - boksą.nytimes.com / Logan Paul. KSI. YouTube. Fight. Logan Paul. KSI. Boxing.; Kevin Draper | Publikuotas 2019 m., lapkričio mėn. 8 d. Be to, K. Dreiperis viešojoje erdvėje atkreipė visuomenės dėmesį į tai, kad abu Youtube kūrėjai treniravosi su tuometiniais pasaulio bokso čempionais bei aukščiausio lygio treneriais. Keletas profesionalių boksininkų pritarė šiam renginiui, pabrėždami naujos auditorijos naudą bokso sporto šakai.talksport.com / KSI vs Logan Paul 2: What Anthony Joshua, Deontay Wilder, Tyson Fury, Andy Ruiz Jr and Dillian Whyte have said about YouTuber fight; Michael Benson | Publikuotas 2019 m., lapkričio mėn. 9 d. KSI treniravo profesionalus boksininkas Viddal Riley ir buvusio profesionalaus boksininko Floydo Mayweatherio (jaunesniojo) dėdė Jeffas Mayweatheris.businessinsider.com / The rise of KSI, the 26-year-old YouTube millionaire who beat Logan Paul in a professional boxing match ; Shona Ghosh ir Isobel Asher Hamilton | Publikuotas 2018 m., liepos mėn. 21 d.

KSI laimėjo dvikovą, kuri truko šešis 3 min. raundus. Dveji teisėjai kovą įvertino 57:54 ir 56:55 KSI naudai, o trečiasis teisėjas įvertino 56:55 L. Paulo naudai. Paklaustas apie galimą revanšą, L. Paulas išreiškė susidomėjimą. KSI tokią galimybę atmetė teigdamas, jog toliau tarpusavyje kovoti pakaks.bbc.com / KSI v Logan Paul 2: KSI wins on split decision in Youtubers’ contest; BBC Sport | Publikuotas 2019 m., lapkričio mėn. 10 d. 

KSI prieš Pinedą ir Swarmz

2022 m. rugpjūčio 27 d. KSI stojo į ringą prieš du žmones: JK reperį Swarmz ir profesionalų boksininką Luis Alcaraz Pinedą. Šis renginys prasidėjo KSI ir Swarmz dvikova, o po kelių to pačio renginio kovų, KSI stojo į ringą prieš Pinedą. Kovą prieš Swarmz KSI laimėjo 2-ame raunde techniniu nokautu, o kovą prieš Pinedą laimėjo 3-iame raunde techniniu nokautu. 

 Diskografija 
Studijiniai albumai
 Dissimulation (2020)
 All Over the Place (2021)

Bendri albumai
 New Age  (2019)

 Šaltiniai 

Kategorija:Tinklaraštininkai
Kategorija:Atlikėjai